Kiderült, miért dugjuk ki a lábunkat a takaró alól
Ha legközelebb álmatlanság gyötri, mindenképp próbálja ki ezt a módszert.
Kevés frusztrálóbb dolog létezik annál, mint hogy nem tudunk elaludni. Pedig sokunkkal előfordul: a rohanó világ, a stressz, a teljesítménykényszer, a túlterheltség és sok más egyéb tényező mind hozzájárulhat ahhoz, hogy a nap végén, a sötétben végül csak forgolódjunk. Olykor órákig. Bár álmatlanságra számtalan megoldás létezik már – kezdve a bárányszámlálástól a szép álom tablettáig – a New York Magazine most egy meglehetősen egyszerű, de hatásos ötlettel rukkolt elő.

Éspedig, ha legközelebb nem tud aludni, egyszerűen dugja ki a lábát a takaró alól.

Miért működne? Nos, a cikk szerzője szerint az álmatlanság hátterében sokszor még csak nem is a nap történései, vagy a stressz áll, hanem a test magas hőmérséklete. Hozzáteszi, amikor melegünk van, általában sokkal éberebbek és kevésbé álmosak vagyunk, mint, amikor fázunk. Azzal, hogy kidugjuk a lábunkat, hatékonyan csökkenthetjük a testhőmérsékletünket és könnyebben álomba szenderülhetünk.

Miért épp a lábat? Nos, a szőrtelen testrész érszerkezete tökéletes arra, hogy hatékonyan csökkentse a szervezetünk hőmérsékletét.
Élet-Stílus